ועדת הכנסת, כנסת 15, פרוטוקול מספר 273, 2002-01-28 14:00

יוסי כץ: אני מתכבד לפתוח את ישיבת ועדת הכנסת בנושא פיצול חוק ההסדרים.

יוסי כץ: בשבועות האחרונים היו חילוקי דעות בינינו לבין הממשלה.

יוסי כץ: בראש ובראשונה ייצגתי את עמדת בית המחוקקים מול הממשלה.

יוסי כץ: נדמה לי, שהנושא החשוב ביותר הוא, שממשלת ישראל, כל ממשלה שהיא, בלי שום הבדלי גישות פוליטיים, צריכה לדעת שהכנסת עומדת על מעמדה, על שלה, הכנסת תובעת מהממשלה לא להפוך את תהליך החקיקה לחוכא ואטלולא.

יוסי כץ: זה הדבר החשוב ביותר.

יוסי כץ: אמרנו לממשלה: עד כאן.

יוסי כץ: אי-אפשר לבוא, לא לוועדת הכנסת ולא לכנסת, עם חוק הסדרים שכולל עשרות סעיפים, והדבר יעבור בבחינת הכלבים נובחים והשיירה עוברת.

יוסי כץ: אני רוצה שתדעו שהנושא של הגמלאים לא היה קפריזה אישית שלי.

יוסי כץ: בהגנה על הגמלאים ועל השכבות החלשות, אנחנו בסך הכול ממלאים חובה ציבורית שיש לנו.

יוסי כץ: אלה קבוצות שלא יכולות להפגין, לא מבעירות צמיגים, והם עשו את שלהם למען המדינה.

יוסי כץ: בהגנה על זכויות הגמלאים אני בסך הכול שליח שלכם ועושה למענכם.

יוסי כץ: אני רוצה להודות ליושב-ראש הכנסת, ליושב-ראש ועדת הכספים ולכל מי שעסק בסוגיה והביא אותנו עד הלום.

יוסי כץ: אני אקרא בפניכם את המכתב שמאפשר לנו בכלל לדון בנושא.

יוסי כץ: בתקופה האחרונה היו דיבורים על כך שאינני מכנס את הוועדה וכן הלאה.

יוסי כץ: אני רוצה שתדעו שרק לפני 20 דקות קיבלתי את מכתבו של מזכיר הממשלה ליושב-ראש הכנסת שאומר כך: "אדוני היושב-ראש, בהתאם לסעיף 133 לתקנון הכנסת, הממשלה מודיעה כי היא חוזרת בה מהחזרת הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002), התשס"ב-2001".

יוסי כץ: רק בזכות המכתב הזה התאפשר לנו לדון בשלוש הצעות חוק ההסדרים.

יוסי כץ: אני מעריך שבמכתבו של מזכיר הממשלה נפתחה הדרך לפצל בצורה מסודרת את חוק ההסדרים.

יוסי כץ: יש שלושה חוקי הסדרים.

יוסי כץ: אנחנו פותחים בחוק הראשון.

יוסי כץ: הסיכום שהגענו אליו אני וראשי הקואליציה, שהנושא שאני מביא לכאן הוא הצעה שאני אמליץ לחברי הוועדה לקבל אותה ככתבה וכלשונה.

יוסי כץ: ההצעה שמובאת כאן היא פרי פשרה, אי-אפשר להגיד שיש מנצחים ומנוצחים.

יוסי כץ: אני חושב שמדינת ישראל זקוקה לתקציב, זקוקה לחוק הסדרים שמתלווה לתקציב, ואי-אפשר להמשיך ולנהוג במצב שבו אין לנו תקציב, ומדינת ישראל מתנהלת מבחינה כלכלית בתחושה של ספינה שאין לה קברניט.

יוסי כץ: אנחנו שליחי הציבור ומוטל עלינו למצוא את האיזון בין השמירה על כבודה ומעמדה של הכנסת לבין צורכי המשק והמדינה.

אפי אושעיה: אדוני היושב-ראש, חברי הוועדה, שמענו אתמול והיום בתקשורת כאילו ביקש ראש הממשלה מיושב-ראש מפלגת העבודה ומיושב-ראש הסיעה להדיח את יושב-ראש ועדת הכנסת אם הוא לא ילך על-פי הנחיות הקואליציה.

אפי אושעיה: אני מבקש להבהיר כאן שראש הממשלה לא ביקש ואף אחד מאתנו לא נתן תשובה חיובית.

אפי אושעיה: הנושא הזה לא עמד על הפרק, הדבר היחיד שעמד על הפרק הוא הניסיון להגיע להבנה.

אפי אושעיה: אני שמח שהגענו להבנה, למרות הקשיים.

אפי אושעיה: התקציב הזה הוא לא תקציב שיביא בשורה.

אפי אושעיה: באילוצים הקיימים אין לנו ברירה, אלא לאשר אותו, ואנחנו, בקואליציה, נעשה את המרב, נעשה את מה שצריך כדי לאשר את התקציב.

אפי אושעיה: חברי הוועדה, הנושא הזה יתחיל להידון כאן.

אפי אושעיה: יש אפשרות לשאול מי בעד, מי נגד, ובצורה טכנית לגמור את העניין, ויש אפשרות להתייחס לכל דבר בשיקול דעת.

אפי אושעיה: אם ננהל את הישיבה כמו שאנחנו רגילים לנהל, זה יאלץ את חברי הקואליציה לדרוש להצביע בהנפות ידיים ולסיים את העניין כמה שיותר מהר.

אפי אושעיה: יש לי המלצה חברית לכולנו, שננסה להתדיין על העניין ולא נגרור אחד את השני לניהול דיון עקר, כי יש פה הרבה על מה לדון, יש פה הרבה בעיות שצריך לדבר עליהן.

אפי אושעיה: תסלחו לי שאני המטיף התורן, אבל כנראה אין ברירה, אלא, לפני ישיבת ועדה, לפתוח בעניין הזה, כדי לנסות ולהגיע להסכמות עד כמה שאפשר.

אפי אושעיה: תודה.

אברהם פורז: אדוני היושב-ראש, באתי רק להגן על סמכויותיה של ועדת הכלכלה.

אברהם פורז: עד עכשיו אני לא מצליח להבין את ההיגיון העומד ברצון של האוצר להעביר דברים לוועדות אחרות.

אברהם פורז: אני לא יודע אם אתם נתקלים בוועדות יותר ידידותיות במקומות אחרים.

אברהם פורז: האוצר חושב שחיוב מוקדם למי שנוסע ברכבת ללא כרטיס והגברת האכיפה זה עניין לוועדת הכספים, פר-אקסלנס.

אברהם פורז: תסבירו לי למה, אני לא מסוגל להבין.

אברהם פורז: למה אתם חושבים שבמכרז לרכבת קלה בירושלים, שזה נושא תחבורתי מובהק, למה ועדת הכספים שיש לה עוד 51 נושאים, יכולה לטפל בזה ביתר יעילות מאשר ועדת הכלכלה.

אברהם פורז: למה אתם חושבים שחוק הדיור הציבורי, שנולד בוועדת הכלכלה וגם נקבר בוועדת הכלכלה, למה הקבורה הנוספת שלו צריכה להיעשות הפעם בוועדת הכספים?

אברהם פורז: אחרי שאני נאבק בחוק ההגבלים העסקיים במדינה, שנה שלמה שאני אומר להם לגבות אגרות לפי חוק ההגבלים, והמדינה אומרת "בשום פנים ואופן לא תהיה אגרה", מחליטים להטיל אגרה, ומעבירים את החוק, משום מה, לוועדת הכספים במקום לוועדה שלנו.

אברהם פורז: הגנה על ים-המלח לצורכי תיירות, זה שייך לוועדת הכלכלה, וגם חוק הרשות הלאומית להסמכת מעבדות, זה חוק שנולד בוועדת הכלכלה ונושם בוועדת הכלכלה.

אברהם פורז: קצרה בינתי מלהבין מדוע הנושאים האלה, שהם בולטים בתחומי ועדת הכלכלה, עוברים לוועדות אחרות.

אברהם פורז: אני מבקש להביא את החוקים האלה לוועדת הכלכלה, המקום הטבעי שלהם.

יוסי כץ: חוק שירותי תיירות, שהיה מסומן בוועדת כספים, עבר לוועדת הכלכלה.

יוסי כץ: יש גם מקרים הפוכים.

עמיר פרץ: אדוני היושב-ראש, אני חושב שאנחנו נמצאים באחד הרגעים החשובים ביותר של ועדת הכנסת.

עמיר פרץ: כל מה שעשית בחודשים האחרונים היה לכבודה של הכנסת ולכבודה של הוועדה.

עמיר פרץ: העובדה שלמרות העימותים שהיו בתוך הוועדה, בכל זאת ניתנה לנו ההזדמנות להביע דעתנו בכל מיני הצעות חוק מהותיות.

עמיר פרץ: חבר הכנסת יוסי כץ בהחלט מיזער את הנזק וצמצם את הבושה.

עמיר פרץ: אבל, בכל זאת, אנחנו מחזיקים ספר עב-כרס, לא פחות מסובך ומורכב וחסר אחריות מהספרים שקיבלנו בעבר על חוק ההסדרים.

עמיר פרץ: בעניין הוויכוח על הוועדה ועל אופי הוועדה ועל כך שהאוצר מחפש ועדה ידידותית, אני לא יודע איזו סמכות יש לאוצר להחליט מי היא הוועדה הידידותית שתשרת אותו טוב יותר.

עמיר פרץ: אני מאמין שכל ראשי הוועדות עושים עבודתם נאמנה למען מדינת ישראל, כל אחד לפי השליחות שלו.

עמיר פרץ: אף אחד לא נבחר פה בשביל לייצג סיעה אחרת, כל אחד נבחר כדי לייצג את מי ששלח אותו, ונבחר על מנת לייצג את האינטרסים שהוא מייצג כאן, ואני מאמין שכולם מייצגים כאן אינטרסים ציבוריים.

עמיר פרץ: אדוני היושב-ראש, מכיוון שיושב-ראש ועדת העבודה איננו כאן, פה עושים ללעג ולקלס את ועדת העבודה והרווחה.

עמיר פרץ: יש פה נושאים שהם ממהות קיומה של ועדת העבודה והרווחה.

עמיר פרץ: הרי ועדת העבודה והרווחה הוגדרה מאז ומתמיד כוועדת העבודה, הרווחה והבריאות, וככזאת היא נבחרה, כמי שאחראית על כל פעולה שתתרחש, הן בביטוח הלאומי, הן בשירות התעסוקה, ומרגע שחוקק חוק ביטוח בריאות ממלכתי, גם במערכת הבריאות.

עמיר פרץ: הייתי רוצה לבקש הסבר גם מנציגי האוצר וגם מהיועצת המשפטית של הכנסת על המעבר מפנסיה תקציבית לפנסיה צוברת, שזה אירוע דרמטי מאוד בחייה של הכלכלה הישראלית.

עמיר פרץ: הצעת החוק הזאת, כפי שהאוצר מציע, אין לה שום משמעות כספית, אין שום משמעות כספית למעבר מפנסיה תקציבית לפנסיה צוברת.

עמיר פרץ: אין שום משמעות, אפילו של שקל אחד.

עמיר פרץ: מה שקורה היום בפועל, במדינת ישראל, שלא קולטים עובד בפנסיה תקציבית.

עמיר פרץ: כולם נמצאים בפנסיה צוברת, למרות שאין הסדר מעבר.

עמיר פרץ: כך שבפועל אין שום משמעות כספית לפעולה הזאת.

עמיר פרץ: המשמעות היחידה היא, שזה משבש את כל יחסי העבודה במשק, שזה נעשה בצורה שתגרום נזק כבד מאוד למדינת ישראל.

עמיר פרץ: ברור לחלוטין שהאוצר מנסה, באמצעות חקיקה, להפר הסכמים, והאוצר היום, כעבריין, מנסה להשתמש בוועדה הזאת, לא יותר מזה, כי האוצר חתום על הסכמים, שהמעבר מפנסיה תקציבית לפנסיה צוברת לא ייכנס אלא לאחר שהושלמו רשתות הביטחון של קרנות הפנסיה בישראל.

עמיר פרץ: מכיוון שלא הושלמו רשתות הביטחון של קרנות הפנסיה בישראל, האוצר משתמש בוועדות הכנסת ככלי בלתי-לגיטימי.

עמיר פרץ: אני פונה שוב ומבקש, שהצעת החוק הזאת תעבור לוועדת העבודה והרווחה, שהיא המוסמכת לדון בזה, והיא זו שתטפל בזה ולא שום גורם אחר.

עמיר פרץ: אני מבקש על זה הצבעה.

משה גפני: אדוני היושב-ראש, נדמה לי שחסר בהסבר שלך, בתחילת הדברים, מה קרה עם סעיף 17(1) לחוק ההסדרים, זכויות פנסיה לאלמן ולאלמנה.

יוסי כץ: בטעות הוא לא נכלל ברשימת הנושאים שיצאו מחוק ההסדרים.

יוסי כץ: זה אחד הדברים שעמדתי להודיע עליהם.

אנה שניידר: אין סמכות להוציא.

יוסי כץ: הסעיף הזה הוא סעיף שלא יפוצל כרגע.

יוסי כץ: הוא יידחה.

יוסי כץ: היו חילוקי דעות, אני מקווה שהיועצת המשפטית של משרד האוצר תקבל את חוות-הדעת של אנה שניידר, שלפיה אין דבר כזה להוציא, אלא הממשלה צריכה לכתוב לנו שהיא מושכת את ארבעת הסעיפים האלה.

יוסי כץ: בינתיים אני לא מביא אותם להצבעה.

אנה שניידר: שהיא לא מחזירה אותם.

מרדכי משעני: מה זה היא לא מחזירה?

מרדכי משעני: היא החזירה הכול.

אנה שניידר: יש כאן בעיה משפטית.

אנה שניידר: על-פי התקנון, הממשלה רשאית, בכל שלב, לחזור בה מהצעת החוק, קרי, למשוך אותה חזרה לממשלה.

אנה שניידר: היא עשתה זאת.

אנה שניידר: כתוב אומנם בתקנות שהיא יכולה לחזור בה מהחזרה, וזה מה שעשתה הממשלה היום, החזירה לשולחן הזה את כל חוק ההסדרים, לרבות הסעיפים שחבר הכנסת יוסי כץ קורא להם "סעיפים שיצאו מהחוק".

אנה שניידר: אני לא מבינה מה זה יצאו מהחוק.

אנה שניידר: הוועדה הזאת צריכה לקבוע איזו ועדה תטפל גם בחוקים האלה, ואז, באותה ועדה, היא תחליט אם היא מקדמת אותם או שהיא מעכבת אותם.

אנה שניידר: הממשלה יכולה לעשות דבר נוסף, היא יכולה שוב למשוך את אותם הסעיפים, לפי סעיף 133.

יוסי כץ: אני מבקש מנציג האוצר להעביר את הניתוח המשפטי הזה.

יוסי כץ: אין טעם לסבך אותנו בחקיקה לא תקינה.

יוסי כץ: היום נפצל את כל יתר הסעיפים בין הוועדות השונות, בהתאם לסיכום, אבל לגבי אותם ארבעה סעיפים, אני מבקש שהממשלה תודיעה לנו שהיא חוזרת בה.

אנה שניידר: עד שהממשלה תודיע, הם נשארים כאן וצריך לדון בהם.

יוסי כץ: אני לא חייב להביא אותם היום.

משה גפני: אדוני היושב-ראש, יש בעיה תקנונית.

משה גפני: ברגע שהודעת שמשרד האוצר מחזיר את חוק ההסדרים, הוא החזיר את הכול.

משה גפני: מכיוון שהוא החזיר את הכול, יש הצעה לפיצול בארבע קטגוריות: האחת, לדיון במסגרת חוק ההסדרים; השנייה, נושאים שיידונו בוועדות השונות עד ההכנה לקריאה שנייה ושלישית; השלישית, דיון בוועדות שונות, בהתאם ללוח-זמנים שלהם; הרביעית, הצבעה נפרדת בוועדת הכנסת, נושאים שיצאו מחוק ההסדרים.

משה גפני: אם מוציאים את הסעיף הזה מחוק ההסדרים, משרד האוצר יתכבד ויודיע שהוא מוציא את זה מחוק ההסדרים.

משה גפני: אדוני היושב-ראש, אל תיתן שיוליכו אותך שולל.

משה גפני: אני אתמוך בהצעה שתביא.

משה גפני: אני חושב שאתה עושה מלאכתך נאמנה.

משה גפני: אתה שליח של כולנו בעניין הזה.

משה גפני: אני אתמוך, כיוון שבמצב הכלכלי הזה, הקשה והנורא, שבו נמצאת מדינת ישראל, צריך להעביר תקציב.

משה גפני: העולם מסתכל עלינו כמו על אנשים שיצאו מדעתם.

משה גפני: ולכן, תקציב צריך להעביר, אף-על-פי שיש לי השגות, ואני אומר את ההשגות האלה בוועדות השונות.

משה גפני: אני רוצה להעיר שתי הערות, ברשותך, אדוני היושב-ראש, למשרד האוצר.

משה גפני: הערה אחת, צריך לנהל דיונים וצריך לנהל משא-ומתן עם יושבי-ראש הוועדות ועם חברי הכנסת, לעשות את זה באופן אינטנסיבי.

משה גפני: אני נגד העניין הזה, ואני אתמוך, כיוון שאני חושב שצריך להעביר מהר את התקציב.

משה גפני: למשל, להגיד שחייבים להעביר את חוק הול"לים, לא לוועדת הפנים, אלא לוועדת הכספים, משום שבוועדת הפנים יושבת חברת הכנסת נחמה רונן, אני חושב שזו אמירה לא חכמה.

זאב בוים: מי אמר את זה?

משה גפני: הדבר השני.

משה גפני: שר האוצר הכחיש את הדבר הזה, אבל כיוון שזה תלוי ועומד באוויר אני חייב לומר.

משה גפני: נאמר כאן, וזה גם דבר לא חכם.

משה גפני: יושב פה בייגה שוחט, שהיה שר אוצר, להגיד שפעם ראשונה מאז קום המדינה הצלחנו להעביר את התקציב בלי החרדים, זו אמירה קצת גזענית, לא חכמה, מטופשת.

ויצמן שירי: בייגה שוחט אמר את זה?

משה גפני: לא, אמרתי שבייגה שוחט יעיד שזו אמירה לא חכמה.

משה גפני: צריך להעביר תקציב מהר.

זאב בוים: אתה עושה בדיוק הפוך.

משה גפני: הייתם יכולים להביא ביום שלישי את מה שאתם מביאים עכשיו.

משה גפני: לא צריך להגיד אמירות כמו שנאמרו.

משה גפני: מי שרוצה, שיתמוך, מי שלא רוצה, שלא יתמוך.

משה גפני: עוד לא החלטתי מה אני עושה בקריאה השנייה והשלישית, אבל לא לעכב בגלל אמירות כאלה שהן לא חכמות.

משה גפני: אמרתי שתשאלו את בייגה שוחט.

משה גפני: הוא אף פעם לא אמר דבר כזה.

ויצמן שירי: אהבתי לשמוע את אותם חברים שמנסים להגן על כבודה של הכנסת ועל כבודן של הוועדות, עם כל מה שמשתמע, ולשחק את הקוזאק הנגזל, כשבמקומות אחרים, כשהיה להם רוב מוחץ ודורס, הם לא בדקו ולא שאלו שום שאלה.

ויצמן שירי: עובדה היא שחלק מהדוברים, כשדיברו על הדברים שכל כך מפריעים להם, היפנו את הדברים לוועדות שהם כל כך חזקים בהם וכל כך דומיננטיים בהם.

ויצמן שירי: זכותה של הקואליציה וזכותו של כל רוב בכל פרלמנט להחליט איך להעביר את הפיצול.

ויצמן שירי: למדתי מיושב-ראש הכנסת שכל ועדה בכנסת יכולה לדון בכל נושא.

ויצמן שירי: כל יושב-ראש ועדה יכול לדון בכל נושא, גם אם זה קשור לפעמים לוועדות אחרות.

ויצמן שירי: אני יכול להביא דוגמה שהיתה פעם, שיושב-ראש ועדת העבודה והרווחה זימן את מנהלי הבנקים בעניין שקשור לבנקאות, כשוועדת הבנקאות נמצאת בוועדת הכספים.

ויצמן שירי: אני מציע שניכנס לעבודה, נצביע.

ויצמן שירי: זה יהיה טוב לעם ישראל.

ויצמן שירי: ויפה שעה אחת קודם.

מיכאל איתן: הסיפה של הדברים של חבר הכנסת ויצמן מתאימה לי.

מיכאל איתן: הוא אומר שבכנסת ממילא אין דין ואין דיין, וכל רוב מזדמן יכול להחליט מה שהוא רוצה ואיך שהוא רוצה, אז בואו, ניגש לעבודה.

מיכאל איתן: אני מציע שמהיום והלאה זה יהיה החוק של הכנסת, וכך ננהג.

מיכאל איתן: על מנת להמחיש לכם מה שאתם עושים עכשיו, אתם פועלים בלי שום אסמכתה בחוק.

מיכאל איתן: החוק מדבר במפורש, סעיף 133, "חזרה בה הממשלה מהצעת חוק, אין היא רשאית להביא באותו מושב של הכנסת הצעת חוק אחרת באותו נושא, אלא אם החליטה ועדת הכנסת להתיר זאת; אולם רשאית הממשלה לחזור בה מהחזרת החוק".

מיכאל איתן: כאן אתם מתייחסים לחוק הזה, ופתאום אתם מתחילים להתייחס לסעיפים מהחוק בצורה אחרת.

מיכאל איתן: כתוב שאין חזרה מחוק ומסעיפים מהחוק.

מיכאל איתן: אלא מה?

מיכאל איתן: אומרת היועצת המשפטית, אם אתה כבר תוקף את הסעיף הזה, תתקוף סעיפים קודמים, סעיף 117, למשל, כי גם שם כבר יש נגיעה לכל המתכונת הזאת של חוק ההסדרים.

מיכאל איתן: בכל מקום שכתוב בתקנון "חוק", הכנסת, ממקום שלא כתוב בשום מקום, החליטה, בגלל השיטות האלה שחוק ההסדרים זה משהו שלא מוכר בתקנון, לפרש כאילו כל סעיף בחוק ההסדרים הוא לא סעיף, אלא הוא חוק בפני עצמו.

יוסי כץ: זו פרשנות של היועצים המשפטיים לדורותיהם.

מיכאל איתן: בהתחלה אמרו רק לגבי סעיף 117, עכשיו גם לגבי סעיף 121.

מיכאל איתן: אדוני היושב-ראש, ניהלת מלחמה עקרונית, כל הכבוד.

מיכאל איתן: זה היה חשוב, היה נהדר.

מיכאל איתן: זה היה בהקשר הפוליטי.

מיכאל איתן: היו לזה המון כותרות.

מיכאל איתן: עכשיו אני מציע לך לעשות מלחמה תקנונית.

מיכאל איתן: לא קשור לבעיות הפוליטיות.

מיכאל איתן: תעגנו את חוק ההסדרים בחוק, תיישבו אותו עם התקנון, ונדע היכן אנחנו חיים.

ויצמן שירי: מאה אחוז, אחרי אישור התקציב.

מיכאל איתן: --אחרת השיטה של שירי ויצמן תתקיים.

מיכאל איתן: מה הוא אומר?

מיכאל איתן: למה שיהיה רוב, זה החוק.

מיכאל איתן: אין תקנון.

מיכאל איתן: זה לא עובד כך.

אברהם-בייגה שוחט: הערה אחת לעמיר פרץ, למרות שהוא הלך מכאן, אבל חשוב שאני אגיד אותה.

אברהם-בייגה שוחט: לפי מיטב ידיעתי וזכרוני, מה שאמר עמיר פרץ, שכאילו ההסכמה של ההסתדרות למעבר מפנסיה תקציבית לפנסיה צוברת מותנה בהסדרת ערבות מדינה על קרנות הפנסיה היא אמירה לא נכונה.

מיכאל איתן: הוא לא אמר "ערבות", הוא אמר "רשת ביטחון".

מיכאל איתן: אנחנו יודעים למה הוא התכוון.

אברהם-בייגה שוחט: גם לא.

אברהם-בייגה שוחט: המחויבות היחידה להסכמה של ההסתדרות למעבר מפנסיה תקציבית לפנסיה צוברת היה פתרון בעיית הפתק הצהוב, וזה העניין של הממוצעים.

אברהם-בייגה שוחט: זה נפתר.

אברהם-בייגה שוחט: לכן, כל האמירות של עמיר פרץ בעניין הזה, שכאילו עושים את זה מעקף להתחייבות היא פשוט לא נכונה, אלא אם כן יש מסמך שאני לא יודע עליו.

אברהם-בייגה שוחט: אני לא מאמין שיש מסמך כזה.

אברהם-בייגה שוחט: יש לי שאלה לנציג האוצר וליושב-ראש.

אברהם-בייגה שוחט: אם אני מבין נכון, בהסכמים ובמשא-ומתן, איך שיקראו לזה, היו שני מרכיבים.

אברהם-בייגה שוחט: היה מרכיב אחד שהיה צריך לשחוק את חוק קצבאות ילדים בפרופורציה של שחיקת חוק הנגב.

אברהם-בייגה שוחט: קודם כול, היה צריך לשחוק ברמה הזאת, 20%-25%.

אברהם-בייגה שוחט: על זה היה צריך להוריד את ה-12%, כפי שהורידו לכל אזרחי מדינת ישראל.

אברהם-בייגה שוחט: אני שואל, האם שני הדברים קיימים, או שמא לא נגעו בחוק משפחות ברוכות ילדים ומה שהוטל על זוג עם שני ילדים, הוטל על שאר הקצבאות?

אברהם-בייגה שוחט: האם שני הדברים קיימים או רק אחד?

יואל נוה: אני רוצה להתייחס למה שאמר חבר הכנסת עמיר פרץ, בהמשך למה שאמר חבר הכנסת בייגה שוחט.

יואל נוה: אנחנו לא מביאים לכאן שום הצעת חוק שאיננה פרי הסכם עם ההסתדרות.

יואל נוה: נוסח הצעת החוק הוסכם מלה במלה, עם ההסתדרות.

יואל נוה: נושא הפתק הצהוב משולם בפועל כבר מספר חודשים לא קטן.

יואל נוה: אולי יש מחלוקת שולית עם ההסתדרות מי מקבל וכמה, אבל אנחנו משלמים בפועל בעניין הזה, ואין פה שום עניין שהוא בניגוד לאיזה הסכם, ואין שום התחייבות שלא ביצענו כדי להביא את העניין הזה.

יואל נוה: לעניין הזה יש משמעויות תקציביות של מיליארדים, מאות מיליארדים של שקלים.

יואל נוה: חבר הכנסת פורז, לשאלתך.

יואל נוה: אני לא מסתיר שעמדתנו הבסיסית שונה מעמדת הכנסת, שחוק ההסדרים, שעולה יחד עם התקציב, שמורכב גם מנושאים תקציביים וגם מנושאים של מדיניות תקציבית, צריך ללכת כולו לוועדת הכספים.

יואל נוה: התוצאה הזאת היא תוצאה של פשרה.

יואל נוה: לשאלה של חבר הכנסת שוחט.

יואל נוה: הנוסח, והסברתי את זה כשבאנו לבקש פטור מחובת הנחה לחוק השלישי.

יואל נוה: יש נוסחים בחוק השני שאינם תואמים במאה אחוז את החלטות הממשלה המעודכנות, כי הוא הוכן והונח על שולחן הכנסת עוד בטרם החליטה הממשלה לשנות.

יואל נוה: כדי לחסוך זמן ולהתקדם, הודיע שר האוצר מעל הדוכן, שבסעיפים הרלוונטיים, אם זה קצבאות ילדים, אם זה חוק הנגב, נביא לוועדה נוסח, שתואם את החלטות הממשלה לקראת קריאה שנייה ושלישית, וזאת הכוונה.

אברהם-בייגה שוחט: מה התשובה המהותית?

יואל נוה: החלטת הממשלה מדברת על קיצוץ או הפחתה של 12% מקצבאות הילדים, כפי ששולמו בשנת 2001, זה מרכיב אחד.

יואל נוה: מעבר לזה, לא חזרה בה הממשלה מהכוונה למנוע את עדכון הקצבאות לגבי כל הקצבאות, למעט קצבאות נכות, ובכלל הזה גם קצבאות ילדים.

סמדר אלחנני: אני רוצה להזכיר משהו לגבי המעבר מפנסיה תקציבית לפנסיה צוברת.

סמדר אלחנני: דבר ראשון, הכנסת מינתה את נציב הדורות הבאים, שאחד מתפקידיו זה לבדוק גם את הדברים האלה.

סמדר אלחנני: אם לא יהיה מעבר מפנסיה תקציבית לפנסיה צוברת, כל תקציב המדינה בעוד 20 שנים ויותר, כולו ילך לתשלומי פנסיה, כולל בעיריות וכן הלאה.

סמדר אלחנני: המעבר הזה הוא חיוני.

סמדר אלחנני: מי שחושב שזה חיסכון תקציבי הוא טועה, כי בשנים הראשונות, ההוצאה התקציבית גדלה, היא לא קטנה, כי ההפרשות לפנסיה שלא נרשמות כיום, כשיש פנסיה תקציבית, כשיש פנסיה צוברת, המעביד צריך להפריש לקופת פנסיה וזה מגדיל את התקציב בשנים הראשונות.

יוסי כץ: רבותי, שימו לב למסמך שנקרא "מעקב חוק ההסדרים לשנת 2002", מתאריך 28 בינואר 2002.

יוסי כץ: אין לי הערות לגבי העמודים הראשון, השני והשלישי.

יוסי כץ: בנושא מס' 45, צריך להיות כתוב 47(4), והוועדה שתעסוק בזה היא ועדת הפנים; בנושא מספר 46, צריך להיות כתוב 47(6)(7), וגם בזה דנה ועדת הפנים.

יוסי כץ: בנושא מספר 47 כתוב סעיפים 48,49, נא להוסיף במשבצת הזאת 47(8).

יוסי כץ: אנחנו איננו דנים היום בשלושת החוקים שמופיעים כנושאים 48, 49 ו-50 ובחוק השוואת זכויות פנסה של אלמן ואלמנה.

יוסי כץ: שלושת החוקים האלה, שהממשלה כתבה בהצעה שלה שאלה נושאים שיצאו מחוק ההסדרים, אני חוזר ופונה לממשלה שישלחו אלינו מכתב מפורט, שהממשלה מושכת את ארבעת החוקים הללו, ובדרך הזאת נענה על הדרישות המחמירות של היועצת המשפטית של הכנסת.

שאול יהלום: אני נדהם כשאני רואה כאן את שני החוקים, נושאים מס' 14 ו-15.

שאול יהלום: היה מדובר מהרגע הראשון על הסדר פשרה, ששני החוקים האלה יהיו בוועדה משותפת עם החינוך.

שאול יהלום: אני לא יודע מה קרה שהם נפלו.

יוסי כץ: אני עונה על זה, למרות שכבר סיימנו את הדיון.

יוסי כץ: הודעתי כבר לפני למעלה משבוע ליושב-ראש ועדת החינוך, שבמשא-ומתן שהיה לי עם האוצר לא הצלחתי לשכנע אותם בנושא.

יוסי כץ: מאחר שמדובר בוועדה משותפת ברשות ועדת הכספים, האוצר התעקש שזה יהיה בוועדת הכספים.

יוסי כץ: אני חוזר ומזכיר שכל הצעות החוק הפרטיות שמותלות, מותלות לשנה אחת בלבד, כלומר, ל-2002, ולא כפי שכתוב פה: 2003, 2004 ו-2005.

יוסי כץ: סיכמנו על שנה אחת בלבד.

יוסי כץ: סיכמנו שיושבי-ראש הוועדות שמקבלים סעיפים מסוימים, שצריך להשלים את החקיקה עד השבוע הבא, לטוב או לרע.

יוסי כץ: כלומר, אם הוועדה מחליטה ברוב קולות לא לאשר את הצעת החוק, היושב-ראש חייב להביא את החוק למליאה עד ה-5 בחודש.

יוסי כץ: הוועדות מסיימות עבודתן עד יום ראשון הבא, ועד יום רביעי משלימים את החקיקה בקריאה שנייה ושלישית.

יוסי כץ: אם הוועדה מחליטה לדחות הצעת חוק מסוימת, זו זכותה.

אברהם פורז: אדוני היושב-ראש, אני מוכן להסתפק בזה שלוועדת הכלכלה יעברו שני נושאים.

יוסי כץ: אני מעלה להצבעה את ההצעה שלי לפיצול חוק ההסדרים, עם ההערות שלי בלבד.

עמיר פרץ: תעלה סעיף-סעיף.

עמיר פרץ: איזה סמכות יש להצביע על כל החבילה?

זאב בוים: תציע הצעה נגדית.

יוסי כץ: יש לנו יועצת משפטית.

יוסי כץ: אני אקבל מה שתקבע היועצת המשפטית.

אבשלום וילן: הגשתי בכתב, כבוד היושב-ראש, לפני חודשיים, הצעה נגדית.

יוסי כץ: אולי תקשיבו לחוות-הדעת.

אנה שניידר: אני רוצה להזכיר לחברי הוועדה שאתם נמצאים כאן עכשיו מכוח סעיף 117 לתקנון הכנסת.

אנה שניידר: הסעיף הזה אומר: "החליטה הכנסת להעביר את הצעת החוק לוועדה, והיו הצעות שונות בנוגע לוועדה אליה תועבר הצעת החוק או שלא הוצעה ועדה מסוימת, תקבע ועדת הכנסת את הוועדה אליה תועבר הצעת החוק".

מיכאל איתן: הצעת החוק, אבל לא סעיפים מהצעת החוק.

אנה שניידר: על-פי הפרשנות, שניתנה עוד בזמנו, של היועץ המשפטי לשעבר, עו"ד צבי ענבר, אנחנו מפרשים שבכל מקום בתקנון שבו נאמר "הצעת חוק".

מיכאל איתן: מי זה "אנחנו"?

אנה שניידר: היועצים המשפטיים.

מיכאל איתן: זה אבסורד.

מיכאל איתן: תשנו את התקנון.

יוסי כץ: חבר הכנסת איתן, אני קורא אותך לסדר.

יוסי כץ: אתה יודע הכול, אבל בישיבה הראשונה, היועצת המשפטית של הוועדה הניחה חוות-דעת מפורטת שלה ושל קודמה, עו"ד צבי ענבר.

יוסי כץ: חוות-הדעת של שניהם הונחו בישיבה הראשונה שדנו על הצעת חוק ההסדרים.

יוסי כץ: הן היו חד-משמעיות.

מיכאל איתן: הן מנוגדות לתקנון.

יוסי כץ: עם כל הכבוד, אתה לא יכול להכתיב לנו.

זאב בוים: בשנה הבאה תציע תיקון של התקנון.

אנה שניידר: אני רוצה להשלים את דברי.

אנה שניידר: כאשר מדובר במלים "הצעת חוק", לאורך כל התקנון, התקנון שותק לעניין חוק הסדרים.

אנה שניידר: כשכתבו את הסעיפים האלה לא נולדה עדיין החיה הזאת, שקוראים לה חוק ההסדרים.

אנה שניידר: אם היינו מפרשים את המלים "הצעת חוק", שזה כולל את כל החוברת של הצעת החוק, זה אומר שוועדת הכנסת היתה צריכה להצביע לאיזו ועדה הולכת כל הצעת החוק הזאת.

אנה שניידר: הפרשנות של היועץ המשפטי הקודם וגם שלי היא, שהצעת החוק הזאת - - -

מיכאל איתן: על מה את מסתמכת?

זאב בוים: תן לה לדבר.

יוסי כץ: רבותי, אני מצטער.

יוסי כץ: הוויכוח נגמר.

יוסי כץ: רבותי, אני קורא את הסעיפים אחד-אחד.

יוסי כץ: חוק כביש אגרה (כביש ארצי לישראל), התשנ"ה-1995, בנושא כביש חוצה ישראל - מי בעד העברתו לוועדת הכספים, ירים את ידו?

יוסי כץ: מי נגד?

יוסי כץ: בעד - רוב נגד - מיעוט הוחלט להעביר את חוק כביש אגרה (כביש ארצי לישראל), התשנ"ה-1995, לדיון בוועדת הכספים.

יוסי כץ: יש רוב ברור בעד.

יוסי כץ: פקודת מסילות הברזל, התשל"ב-1972, בנושא חיוב מוגדל על מי שנוסע ברכבת ללא כרטיס והגברת אכיפה.

יוסי כץ: מי בעד ועדת הכספים?

יוסי כץ: מי נגד?

אבשלום וילן: כבודו, הגשתי הצעה אחרת, ואני מבקש להצביע עליה.

יוסי כץ: אני מצביע קודם על העברה לוועדה.

יוסי כץ: מי שרוצה הצעה אחרת, נצביע אחר כך.

אברהם פורז: אני מציע להעביר את הפקודה לוועדת הכלכלה.

יוסי כץ: מי בעד להעביר לוועדת הכספים, ירים את ידו?

יוסי כץ: מי בעד העברת הפקודה לוועדת הכלכלה.

יוסי כץ: בעד ועדת הכספים - רוב בעד ועדת הכלכלה - מיעוט הוחלט להעביר את פקודת מסילות הברזל, התשל"ב-1972, לדיון בוועדת הכספים.

יוסי כץ: פקודת מסילות הברזל, התשל"ב-1972, בנושא מכרז לרכבת קלה בירושלים.

יוסי כץ: מי בעד ועדת הכספים ירים את ידו.

יוסי כץ: מי בעד ועדה אחרת, ירים את ידו.

יוסי כץ: בעד ועדת כספים - רוב בעד ועדה אחרת - מיעוט הוחלט להעביר את פקודת מסילות הברזל, התשל"ב-1972, לדיון בוועדת הכספים.

יוסי כץ: הוחלט להעביר לוועדת כספים.

יוסי כץ: חוק שירות המדינה גמלאות (נוסח משולב), התש"ל-1970, בנושא מעבר עובדי מדינה מפנסיה תקציבית לפנסיה צוברת.

מרדכי משעני: אני מציע להעביר לוועדת העבודה והרווחה.

יוסי כץ: מי שבעד ועדת הכספים, ירים את ידו.

יוסי כץ: מי שבעד ועדת העבודה והרווחה, ירים את ידו.

יוסי כץ: בלב כבד אני מצביע בעד.

יוסי כץ: הצבעה בעד ועדת הכספים - רוב בעד ועדת העבודה, הרווחה והבריאות - מיעוט הוחלט להעביר את חוק שירות המדינה גמלאות (נוסח משולב), התש"ל-1970, לדיון בוועדת הכספים.

יוסי כץ: רוב בעד ועדת הכספים.

יוסי כץ: חוק הבטחת הכנסה, התשס"א-2001, בנושא התליית חקיקה בעלת משמעויות תקציביות נרחבות, לדיון בוועדת כספים.

יוסי כץ: מי בעד כספים?

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הבטחת הכנסה, התשס"א-2001, לדיון בוועדת כספים.

יוסי כץ: חוק השאלת ספרי לימוד, התשס"א-2001.

אבשלום וילן: ועדת חינוך.

מרדכי משעני: ועדת חינוך.

שאול יהלום: לוועדת חינוך, וזה היה ההסכם.

יוסי כץ: מי בעד ועדת כספים, ירים את ידו?

יוסי כץ: מי בעד ועדת חינוך, ירים את ידו.

יוסי כץ: הצבעה בעד ועדת הכספים - רוב בעד ועדת החינוך והתרבות - מיעוט הוחלט להעביר את חוק השאלת ספרי לימוד, התשס"א-2001, לדיון בוועדת כספים.

יוסי כץ: יש רוב לוועדת כספים.

יוסי כץ: חוק חינוך חינם לילדים חולים, התשס"א-2001, התליה לשנה.

יוסי כץ: מי בעד ועדת כספים?

אבשלום וילן: ועדת חינוך.

יוסי כץ: מי בעד ועדת חינוך, ירים את ידו.

יוסי כץ: הצבעה בעד ועדת הכספים - רוב בעד ועדת החינוך והתרבות - מיעוט הוחלט להעביר את חוק החינוך חינם לילדים חולים, התשס"א-2001, לדיון בוועדת כספים.

יוסי כץ: החוק עובר לוועדת כספים.

יוסי כץ: חוק ביטוח בריאות ממלכתי, התשנ"ד-1994, התלית חקיקה פרטי.

יוסי כץ: מי בעד ועדת כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק ביטוח ממלכתי, התשנ"ד-1994, לדיון בוועדת כספים.

יוסי כץ: החוק עובר לוועדת כספים.

יוסי כץ: חוק הלוואות לדיור, התשנ"ב-1992, לוועדת כספים.

יוסי כץ: מי בעד? מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הלוואות לדיור, התשנ"ב-1992, לדיון בוועדת כספים.

יוסי כץ: חוק ההסדרים במשק המדינה, התשס"א-2001, לעניין השבחה במקרקעין והקלות בהיטל השבחה על הרחבת דירות.

יוסי כץ: מי בעד ועדת כספים?

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק ההסדרים במשק המדינה, התשס"א-2001, לדיון בוועדת כספים.

יוסי כץ: החוק יעבור לכספים.

יוסי כץ: חוק הדיור הציבורי, התשנ"ט-1998, התליית חקיקה לשנה.

אברהם פורז: אני מציע לוועדת כלכלה.

יוסי כץ: מי בעד ועדת כספים, ירים את ידו.

יוסי כץ: מי נגד, ירים את ידו.

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הדיור הציבורי, התשנ"ט-1998, לדיון בוועדת כספים.

יוסי כץ: החוק עבר לכספים.

יוסי כץ: חוק הביטוח הלאומי (נוסח משולב), התשנ"ה-1995, בנושא קצבאות ילדים.

יוסי כץ: מי בעד העברה לוועדת הכספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הביטוח הלאומי (נוסח משולב), התשנ"ה-1995, לדיון בוועדת כספים.

יוסי כץ: חוק הבטחת הכנסה, התשמ"א-1980, בעניין עידוד יציאה לעבודה בקרב מקבלי הבטחת הכנסה.

יוסי כץ: מי בעד ועדת כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הבטחת הכנסה, התשמ"א-1980, לדיון בוועדת כספים.

יוסי כץ: חוק הבטחת הכנסה, התשמ"א-1981, בעניין תיקון חוק הבטחת הכנסה.

יוסי כץ: מי בעד כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הבטחת הכנסה, התשמ"א-1981, לדיון בוועדת כספים.

יוסי כץ: חוק המזונות, מדובר אך ורק בפגיעה במשתמטים, לא בנשים שמקבלות את המזונות.

יוסי כץ: מי בעד כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק המזונות לדיון בוועדת כספים.

יוסי כץ: עבר.

יוסי כץ: חוק יסודות התקציב, התשמ"ה-1985, בעניין שימוש במקורות תאגידי הבריאות למימון בתי החולים הממשלתיים.

יוסי כץ: מי בעד ועדת הכספים, שזה גם נקבע בחוות-הדעת?

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק יסודות התקציב, התשמ"ה-1985, לדיון בוועדת כספים.

יוסי כץ: עבר לוועדת כספים.

יוסי כץ: חוק ההסדרים במשק המדינה, התשנ"ט-1999, בנושא שיטת התחשבנות בין קופות החולים ובתי החולים.

יוסי כץ: מי בעד ועדת כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק ההסדרים במשק המדינה, התשנ"ט-1999, לדיון בוועדת כספים.

יוסי כץ: עבר לוועדת הכספים.

יוסי כץ: חוק ההגבלים העסקיים, התשמ"ח-1998, בדבר גביית אגרות ברשות להגבלים עסקיים.

אברהם פורז: אני מבקש שהחוק יועבר לוועדת הכלכלה.

יוסי כץ: מי בעד ועדת הכספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק ההגבלים העסקיים, התשמ"ח-1998, לדיון בוועדת כספים.

יוסי כץ: החוק עבר לוועדת הכספים.

יוסי כץ: חוק הגנות ים המלח.

יוסי כץ: מי בעד לוועדת כספים?

אברהם פורז: אני מציע כלכלה.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את חוק הגנות ים המלח לדיון בוועדת כספים.

יוסי כץ: עבר לוועדת הכספים.

יוסי כץ: חוק הרשות הלאומית להסמכת מעבדות.

אברהם פורז: אני מציע לוועדת הכלכלה.

יוסי כץ: מי בעד ועדת הכספים, ירים את ידו.

יוסי כץ: מי בעד ועדת הכלכלה, ירים את ידו.

יוסי כץ: הצבעה בעד ועדת הכספים - רוב בעד ועדת הכלכלה - מיעוט הוחלט להעביר את חוק הרשות הלאומית להסמכת מעבדות לדיון בוועדת כספים.

יוסי כץ: עבר לוועדת הכספים.

יוסי כץ: חוק העסקת עובדים על-ידי קבלני כח-אדם, התש"ס-2000.

עמיר פרץ: לוועדת העבודה והרווחה.

מרדכי משעני: לוועדת העבודה והרווחה.

יוסי כץ: מי בעד ועדת הכספים, ירים את ידו.

יוסי כץ: מי בעד ועדת העבודה והרווחה, ירים את ידו.

יוסי כץ: הצבעה בעד ועדת הכספים - רוב בעד ועדת העבודה, הרווחה והבריות - מיעוט הוחלט להעביר את חוק העסקת עובדים על-ידי קבלני כח-אדם, התש"ס-2000, לדיון בוועדת כספים.

יוסי כץ: עבר לוועדת הכספים.

יוסי כץ: חוק הפחתת הגירעון, התשנ"ב-1992.

יוסי כץ: מי בעד ועדת הכספים, ירים את ידו.

יוסי כץ: מי נגד?

יוסי כץ: אין.

עבד-אלמאלכ דהאמשה: יש שניים נגד.

עבד-אלמאלכ דהאמשה: הצבעה בעד ועדת הכספים - רוב נגד - מיעוט הוחלט להעביר את חוק הפחתת הגירעון, התשנ"ב-1992, לדיון בוועדת כספים.

יוסי כץ: תיקון מס' 28 לחוק סדר הדין הפלילי.

יוסי כץ: מי בעד ועדת כספים, ירים את ידו.

יוסי כץ: מי נגד?

יוסי כץ: הצבעה בעד ועדת הכספים - רוב נגד - מיעוט הוחלט להעביר את תיקון מס' 28 לחוק סדר הדין הפלילי לדיון בוועדת כספים.

יוסי כץ: עכשיו אנחנו עוברים לקבוצה של חוקים שיידונו במסגרת הוועדות השונות, וישלימו חקיקה עד יום ראשון.

יוסי כץ: חוק ארגון הפיקוח על העבודה, התשי"ד-1954, לדיון בוועדת העבודה והרווחה.

יוסי כץ: מי בעד, ירים את ידו.

יוסי כץ: מי נגד?

יוסי כץ: הצבעה בעד ועדת העבודה, הרווחה והבריאות - רוב נגד - מיעוט הוחלט להעביר את חוק ארגון הפיקוח על העבודה, התשי"ד-1954, לדיון בוועדת העבודה, הרווחה והבריאות.

יוסי כץ: חוק הביטוח הלאומי (נוסח משולב), התשנ"ה-1995, בדבר נפגעי תאונות עבודה.

יוסי כץ: כללים חדשים לגבי נפגעי תאונות עבודה.

יוסי כץ: מי בעד ועדת העבודה והרווחה, ירים את ידו.

יוסי כץ: מי נגד?

יוסי כץ: אין.

קריאות: יש נגד.

קריאות: הצבעה בעד ועדת העבודה, הרווחה והבריאות - רוב נגד - מיעוט הוחלט להעביר את חוק הביטוח הלאומי (נוסח משולב), התשנ"ה-1995 לדיון בוועדת העבודה, הרווחה והבריאות.

יוסי כץ: פקודת הרוקחים, התשמ"א-1981, בדבר הוזלת מחירי התרופות ללא מרשם רופא.

יוסי כץ: רפורמה במחירי תרופות לדיון בוועדת העבודה והרווחה.

יוסי כץ: מי בעד, ירים את ידו.

יוסי כץ: מי נגד?

יוסי כץ: אין.

אבשלום וילן: למה אתה אומר "אין"?

יוסי כץ: סליחה, אני בלי משקפיים.

יוסי כץ: הצבעה בעד ועדת העבודה, הרווחה והבריאות - רוב נגד - מיעוט הוחלט להעביר את פקודת הרוקחים, התשמ"א-1981, לדיון בוועדת העבודה, הרווחה והבריאות.

יוסי כץ: פקודת הרוקחים, התשמ"א-1981, בדבר רישום תרופות.

יוסי כץ: מי בעד ועדת העבודה והרווחה, ירים את ידו.

יוסי כץ: מי נגד?

יוסי כץ: הצבעה בעד ועדת העבודה, הרווחה והבריאות - רוב נגד - מיעוט הוחלט להעביר את פקודת הרוקחים, התשמ"א-1981, לדיון בוועדת העבודה, הרווחה והבריאות.

יוסי כץ: חוק שירותי תיירות, התשל"ו-1976, לדיון בוועדת הכלכלה.

יוסי כץ: מי בעד?

יוסי כץ: מי נגד?

יוסי כץ: הצבעה בעד ועדת הכלכלה - רוב נגד - מיעוט הוחלט להעביר את חוק שירותי תיירות, התשל"ו-1976, לדיון בוועדת הכלכלה.

יוסי כץ: חוק הרשות השנייה לטלוויזיה ולרדיו, התש"ן-1992.

יוסי כץ: כל חוקי התקשורת לדיון בוועדה מיוחדת של כלכלה, כספים וחינוך, בהרכב שנקבע על-ידי המליאה.

יוסי כץ: היושב-ראש, חבר הכנסת פורז.

אבשלום וילן: אי-אפשר להביא את זה לאישור עד יום ראשון.

יוסי כץ: זה יובא לאישור המליאה.

יוסי כץ: היושב-ראש, פורז.

יוסי כץ: מטעם ועדת הכלכלה: אברהם פורז, איתן כבל וצבי הנדל.

יוסי כץ: מטעם ועדת החינוך והתרבות: זבולון אורלב, קולט אבילט וזאב בוים.

יוסי כץ: מטעם ועדת הכספים: זאב בוים, נחום לנגנטל, אבשלום וילן, מיכאל איתן, אמנון כהן ומוחמד ברכה.

יוסי כץ: מי בעד להעביר את החוק לוועדה המיוחדת?

יוסי כץ: מי נגד?

יוסי כץ: הצבעה בעד ועדה מיוחדת של כלכלה, כספים וחינוך - רוב נגד - מיעוט הוחלט להעביר את חוק הרשות השנייה לטלוויזיה ולרדיו, התש"ן-1992, לדיון בוועדה המיוחדת של כלכלה, כספים וחינוך.

יוסי כץ: חוק הסניגוריה הציבורית, התשנ"ו-1996, לדיון בוועדת החוקה.

יוסי כץ: מי בעד?

יוסי כץ: מי נגד?

יוסי כץ: הצבעה בעד ועדת החוקה, חוק ומשפט - רוב נגד - מיעוט הוחלט להעביר את חוק הסניגוריה הציבורית, התשנ"ו-1996, צו הסניגוריה הציבורית (ייצוג נאשמים מחוסרי אמצעים), התשנ"ו-1996, תקנות הסניגוריה הציבורית (חובת תשלום של זכאים לייצוג), התש"ס-2000, לדיון בוועדת החוקה, חוק ומשפט.

יוסי כץ: אנחנו עוברים לקבוצה של חוקים שהוועדות קובעות לפי סדר-יומן.

עמיר פרץ: אפשר להצביע על כולם יחד.

זאב בוים: תצביע בחבילה על הכול.

יוסי כץ: מסעיף 32 עד סעיף 40.

יוסי כץ: מי בעד, ירים את ידו.

יוסי כץ: מי נגד?

יוסי כץ: הצבעה בעד - רוב נגד - מיעוט הוחלט להעביר את הנושאים מ-32 עד 40 לדיון בוועדת הרשומות.

יוסי כץ: מסעיף 41 עד סעיף 43.

יוסי כץ: מי בעד, ירים ידו.

יוסי כץ: מי נגד?

יוסי כץ: הצבעה בעד - רוב נגד - מיעוט הוחלט להעביר את הנושאים מ-41 עד 43 לדיון בוועדת הרשומות.

יוסי כץ: סעיף 44 יעבור לוועדת הכספים.

יוסי כץ: סעיפים 45 ו-46 יעבור לוועדת הפנים ואיכות הסביבה.

יוסי כץ: סעיף 47 לוועדת הכספים.

יוסי כץ: מי בעד, ירים את ידו.

יוסי כץ: מי נגד, עבר.

יוסי כץ: הצבעה בעד - רוב נגד - מיעוט הוחלט להעביר את הנושאים מ-44 עד 47 לדיון בוועדות שיוסי כץ ציין.

יוסי כץ: עבר.

יוסי כץ: יש עוד שתי הצעות חוק הסדרים, מס' ומס' 3'.

עופר חוגי: אני מבקש רביזיה.

ויצמן שירי: מי ביקש רביזיה?

יוסי כץ: ש"ס ביקשו.

עמיר פרץ: אדוני היושב-ראש, כשיושב-ראש ועדת כנסת מרגיל את חברי הכנסת בכל ההמולה כאן לנורמות טובות, לא יעלה על הדעת שעכשיו תמנע מאתנו את זה.

עמיר פרץ: כפי שהנחת בהצעת חוק ההסדרים הראשון חוות-דעת של היועצת המשפטית לגבי כל סעיף, זה סייע לנו להגיע להסכמות.

עמיר פרץ: מן הדין שגם לגבי חוק ההסדרים השני והשלישי, שתונח לפנינו חוות-דעת משפטית של היועצת המשפטית, כדי שנוכל לנהוג לפחות באותו כבוד, כפי שנהגנו בחוק הראשון.

יוסי כץ: הדרישה לקבל את חוות-דעתה של היועצת המשפטית היא דרישה מוצדקת, ואני אתן לה לפרט.

יוסי כץ: הבנתי לפני הדיון שזה לא כל כך מסובך כמו החוק הראשון.

יוסי כץ: אנחנו נשמע אותה.

מיכאל איתן: יכול להיות שמה שאני אומר עכשיו זה בשולי הדיון.

מיכאל איתן: אבל נסתכל על עצמנו בעיניים.

מיכאל איתן: אם כתוב בחוק שבשעות הלילה אסור לנסוע, ויועץ משפטי מפרש, ש-12 בלילה זה לא לילה, עם כל הכבוד, אתה צריך לחשוב.

מיכאל איתן: אני לא נכנס כרגע לפרשנות הנוכחית, כי היא נסמכת על פרשנות קודמת, אבל כתוב בחוק שהכנסת תצביע על הצעת חוק, כאן כתוב "חוק ההסדרים", כתוב "סעיף 1", סעיף 2", "סעיף 3".

אורי אריאל: בשביל מה?

מיכאל איתן: שלא תהיה הידרדרות, ואנשים יבינו שאי-אפשר לאלץ הכול.

מיכאל איתן: יש חוק, יש תקנון - גם עליהם צריך לשמור.

אורי אריאל: יש פה יועצת משפטית.

מיכאל איתן: עם כל הכבוד לך, ואני אומר לך, וכולם סביב השולחן יודעים שכל העניין הזה, זה אילוצים על אילוצים, שאין להם מקום ואין להם בסיס.

זאב בוים: תתקן את התקנון לפעם הבאה.

יוסי כץ: תודה רבה.

יוסי כץ: זכותו המלאה להביע את עמדותיו.

יוסי כץ: עכשיו היועצת המשפטית תדבר על חוק הסדרים מספר 2 ומספר 3.

אנה שניידר: לגבי חוק ההסדרים (מס' 2), המונח בפניכם, הוא כולל למעשה שני פרקים.

אנה שניידר: הפרק הראשון הוא תיקוני חקיקה.

אנה שניידר: סעיפים 1, 6 ו-10 מתייחסים לחוק רשות הנמלים והרכבות.

אנה שניידר: מדובר פה למעשה בהצעת חוק שנדונה בוועדת הכספים, ונפלה בקריאה שלישית, זה מדבר על תמלוגים שרוצים לקחת מרשות הנמלים.

אנה שניידר: היא נפלה בקריאה שלישית לפני חודש בערך, ועכשיו הממשלה מחזירה את הצעת החוק.

אנה שניידר: על-פי ההיגיון זה צריך להיות בוועדת הכספים.

אנה שניידר: סעיף 2 מדבר על מלווה קצר מועד, הגמשת השימוש במכשיר המוניטרי הזה של מלווה קצר מועד.

אנה שניידר: על-פי התקנון זה צריך להידון בוועדת כספים.

אנה שניידר: סעיף 3 - פיצוי לנפגעי גזזת.

אנה שניידר: על-פי התקנון ועדת העבודה והרווחה צריכה לדון בכך.

אנה שניידר: סעיף 4 - ביטוח לאומי, תשלום קצבאות ילדים עד גיל 16 בלבד, על-פי התקנון צריכה ועדת העבודה והרווחה לדון בו.

אנה שניידר: סעיף 5 - חוק תאגידי מים וביוב.

אנה שניידר: מדובר למעשה בשינוי שיטת המיסוי של תאגידי מים וביוב.

אנה שניידר: תאגידי מים וביוב נדונו בוועדת הכלכלה, אבל מדובר פה בסעיף ספציפי שמדבר על מיסוי בלבד.

אנה שניידר: הגיוני שזה יהיה בוועדת הכספים, למרות שהגיוני באותה מידה שזה יהיה בוועדת הכלכלה.

אנה שניידר: פרק ב' - הוראות שעה לשנת 2002 בלבד.

אנה שניידר: מדובר פה על סעיפים 8, 9 ו-12, שזה הקפאת חוקי הנגב.

אנה שניידר: זה צריך להידון בוועדת הכספים, כי חוקי הנגב נידונו בוועדת הכספים.

אנה שניידר: סעיף 11 - רשות הדואר.

אנה שניידר: מבקשים העברת עודפי הכנסות של רשות הדואר למדינה.

אנה שניידר: זה צריך להיות בוועדת הכספים, כמו ברשות הרכבות והנמלים.

אנה שניידר: זה יכול להיות גם ועדת הכלכלה.

עמיר פרץ: גם לא ועדת הכלכלה, גברתי.

עמיר פרץ: אם לא אכפת לך, מדובר על העברת כספים מתוך כספי חיסכון של קרנות הפנסיה.

יואל נוה: זה לא נכון.

אנה שניידר: זה תמלוגים.

יוסי כץ: זה לא קשור לפנסיה.

יוסי כץ: יושב-ראש ועדת הכספים, חבר הכנסת ליצמן, אני מודה לך על סבלנותך, קודם כול.

יוסי כץ: הרבה דברים נאמרו, היו הרבה הסכמות.

יוסי כץ: אני אעביר אליך את פרוטוקול הישיבה.

יוסי כץ: שים לב להערות במהלך הליכי החקיקה.

יוסי כץ: אם יתעוררו חילוקי דעות, אפשר להיעזר, כמובן, בדברים שנאמרו כאן.

עמיר פרץ: אדוני היושב-ראש, אני לא יכול להסכים שיישאר משהו שיש בו ספק, לכן אני מבקש ממך.

עמיר פרץ: זו לא פעם ראשונה, וחברי הכנסת הפופוליסטים, כמוך וכמוני וכמו אחרים, הוכיחו לא אחת שהאוצר לא הציג תמיד את הנתונים הנכונים.

עמיר פרץ: זה לא מקרה ראשון.

יוסי כץ: תודה.

יוסי כץ: ברור שזה לא נוגע לפנסיה.

עמיר פרץ: זה מאה אחוז נוגע לפנסיה.

עמיר פרץ: אל תגיד דבר כזה לפרוטוקול.

זאב בוים: הוא יגיד מה שהוא רוצה.

יוסי כץ: תגיד אתה מה שאתה רוצה לפרוטוקול.

עמיר פרץ: אני אומר במפורש שמדובר בהסכם, שחלק מהתמלוגים שהיו אמורים להגיע מאותה רשות הדואר, היו צריכים להגיע כדי להשלים את החסר שקיים בגיבוי לקרנות הפנסיה.

עמיר פרץ: מי שמתאר את זה כתמלוגים בלבד, שתלויים באוויר, עושה מעשה של הטעיה.

אנה שניידר: אני עובדת רק על-פי החוק פלוס דברי-ההסבר.

אנה שניידר: דברי-ההסבר מתייחסים לתמלוגים, שיש הצעה לרשות הדואר להעבירם למדינה.

אנה שניידר: אני לא שואלת את עצמי לצורך הכנת החקיקה מה מקורם של החוקים.

יוסי כץ: נא להביא את הדברים שאמר חבר הכנסת עמיר פרץ בחשבון, שיש לזה משמעות על יחסי העבודה ועל זכויות העובדים.

אנה שניידר: חוות-דעתי, שזה צריך להיות כמו לגבי רשות הרכבות והנמלים, בוועדת הכספים.

אנה שניידר: סעיף 13 - הקפאת השכר הממוצע במשק.

אנה שניידר: על-פי התקנות זה צריך להיות בוועדת העבודה והרווחה, אבל מאחר שמדובר בתיקון שישמור על ערך נומינלי של גמלאות וימנע גידול נוסף בשכר המינימום, דהיינו, השפעה כלכלית על כל המשק, לא תהיה ההחלטה חסרת היגיון להעביר את זה לוועדת הכספים.

יוסי כץ: יש למישהו התנגדות שתיקון מס' 2 יועבר כולו לוועדת הכספים?

עמיר פרץ: אני מתנגד שהחוק לנפגעי הגזזת יועבר לוועדת הכספים.

עמיר פרץ: חברים יקרים, מי שהיה שותף לחוק נפגעי הגזזת יודע שמדינת ישראל עשתה אולי את אחד התיקונים החשובים ביותר.

עמיר פרץ: נפגעי גזזת אלה כולם אנשים שעומדים למות, כולם חולי סרטן.

עמיר פרץ: מה שכתוב שם, שהפיצוי לא ישולם רטרואקטיבית.

יוסי כץ: מה קורה היום?

עמיר פרץ: היום זה משולם רטרואקטיבית, מיום הגשת התביעה.

יואל נוה: מיום אישור החוק.

עמיר פרץ: הוועדה הרפואית יכולה להיות הכלי התקציבי המרכזי, ומבחינת משרד האוצר אפשר לצמצם את הוועדות, ובזה נגמר החוק.

עמיר פרץ: כלי ארגוני, מניפולטיבי, שישמש ככלי תקציבי.

עמיר פרץ: אני מבקש להעביר את זה לוועדת העבודה והרווחה.

יואל נוה: ההצעה עומדת בפני עצמה.

יואל נוה: ההצעה מדברת על כך שמי שיוכר ככזה שזכאי לפיצוי, יקבל פיצוי מהיום שהוא הגיש את התביעה ולא מיום תחולת החוק.

עמיר פרץ: למה?

עמיר פרץ: מפני שלא טיפלו בו חמש שנים והוא חיכה לוועדה?

יואל נוה: זה מיום הגשת התביעה.

אפי אושעיה: כחבר קואליציה, אני בוודאי אצביע על-פי הנחיות הממשלה.

אפי אושעיה: עם זאת, אני פונה ליואל נוה: ההערה של עמיר פרץ נכונה, צודקת, ממשית.

אפי אושעיה: אנחנו צריכים לעשות את המרב האפשרי כדי לא לפגוע באנשים האלה.

זאב בוים: תדברו על כך בוועדת הכספים.

זאב בוים: למה עכשיו?

עמיר פרץ: ועדת הכספים לא מבינה בזה?

זאב בוים: מה זה לא מבינה?

זאב בוים: יש שם אנשים כמוך.

זאב בוים: אל תהיה רובין הוד של כולם.

זאב בוים: פה לא צריך לדון על מהות העניין.

עמיר פרץ: ועדת הכספים לא עסקה בזה, היא לא יזמה את החוק.

יוסי כץ: אני מצביע על כל חוק ההסדרים מס' 2, למעט הסעיף של הגזזת, לוועדת הכספים.

יוסי כץ: מי בעד? מי נגד?

יוסי כץ: הצבעה בעד - רוב נגד - מיעוט הוחלט להעביר את הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 2), התשס"ב-2001 לדיון בוועדת הכספים.

זאב בוים: אדוני היושב-ראש, אני רוצה לעצור את ההצבעה לגבי הגזזת.

זאב בוים: אם יש מחלוקת, נעשה גיוס.

עמיר פרץ: היועצת המשפטית ממליצה לוועדת העבודה והרווחה.

עמיר פרץ: אתה ממליץ בניגוד לדעתה.

זאב בוים: היא לא המליצה על זה, אתה מכניס דברים לפיה.

אנה שניידר: אני אמרתי שלפי התקנון זה צריך להידון בוועדת העבודה והרווחה.

זאב בוים: טוב, בניגוד להמלצתה.

עמיר פרץ: אל תיתלה בפעם הבאה בהמלצותיה, כשנוח לך.

זאב בוים: אני אשקול לגופו של עניין.

יוסי כץ: מי בעד העברת סעיף הגזזת לוועדת הכספים, ירים את ידו.

יוסי כץ: מי נגד?

יוסי כץ: הצבעה בעד - רוב נגד - מיעוט הוחלט להעביר את הצעת חוק ההסדרים במשק המדינה (תיקוני חקיקה להשגתג יעדי התקציב והמדיניות הכלכלית לשנת הכספים 2002) (מס' 2), התשס"ב-2001, כולל סעיף הגזזת, לדיון בוועדת הכספים.

יוסי כץ: הצעת החוק עברה לוועדת הכספים.

יוסי כץ: רבותי, אנחנו עוברים לחוק ההסדרים מס' 3.

אנה שניידר: חוק ההסדרים מס' 3 כולל שלושה נושאים בלבד, היטל על בעלי הכנסות גבוהות (הוראת שעה), לפי התקנון תדון בזה ועדת הכספים; מיסוי השימוש ברדיו-טלפון נייד, על-פי התקנון, ועדת כספים; עידוד המגזר העסקי (קליטת עובדים), זה יכול להיות או כספים או ועדת העבודה והרווחה.

יוסי כץ: אני מציע להעביר לכספים, בתנאי שהם יסיימו את החקיקה בנושאים האלה כמה שיותר מהר.

יוסי כץ: מי בעד ועדת הכספים, ירים את ידו.

יוסי כץ: מי נגד?

יוסי כץ: הצבעה בעד - רוב נגד - מיעוט הוחלט להעביר את הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 3), התשס"ב-2002 לדיון בוועדת הכספים.

יוסי כץ: מי בעד בקשת הרביזיה של סיעת ש"ס, ירים את ידו?

יוסי כץ: שלושה בעד.

יוסי כץ: מי נגד?

יוסי כץ: הרוב.

יוסי כץ: הצבעה בעד הרביזיה - מיעוט נגד - רוב בקשת הרביזיה לא נתקבלה.

יוסי כץ: אין רביזיה.

יוסי כץ: הרביזיה נפלה.

יוסי כץ: תודה רבה.